新舊嘅比喻

新舊嘅比喻係耶穌講嘅一個比喻，記載喺《新約聖經》《馬太福音》第9章第16至17節、《馬可福音》第2章第21至22節、同埋《路加福音》第5章第36至38節。

聖經譯文

解釋
當時猶太人嘅衫多數係毛布造嘅，呢啲原料好易縮水，一定要浸水縮細先可以補衫，若果用新布嚟補舊衫，係極唔相稱嘅，唔單止冇用，反而令到舊衫更加易爛，噉樣係一種愚蠢嘅方法，乃係指猶太人宗教外面嘅舊規矩同禮儀，同新嘅福音唔能夠混合嘅道理。

古時嘅猶太人，多數係用皮袋裝水同酒，呢啲皮袋多數係用山羊皮熟製而成，新酒一定要裝喺新皮袋度，只可以一次，因為舊皮袋逐漸變硬，若果再裝新酒，皮袋就會裂開，酒亦都會漏出嚟，呢個比喻係指猶太人舊宗教裏面嘅禮儀制度同內容。

耶穌所指新同舊之間唔能夠混合，乃係唔可以將福音新嘅時代規矩，加喺老舊猶太教嘅宗教禮儀法度裏面，以免招致重大嘅損害，而造成思想領受上嘅錯誤。

聖經
耶穌嘅比喻
基督教
天主教